Byen ligger i et populært turistområde med Bournemouth i øst, Studland mot sør og det geologiske området Jurassic Coast («Jurakysten») mot sørvest. Byen har vokst raskt, og området Sandbanks er så populært at det en periode har hatt verdens fjerde høyeste tomtepriser. I dette området, samt området østover fra havnen mot The Avenue, som er Pooles østgrense, ligger det en rekke store boliger.